Document ID: /roh_data/filtered/fineweb-2-filterrobots_roh.jsonl.gz/16194

La manevra cun il titel «Vigilant Ace» duai preparar ils dus pajais per in'acziun. Gia il november dal 2016 avevan radund 16'000 schuldads e 200 aviuns fatg part als exercizis militars annuals. Per la Corea dal Nord è l'acziun militara ina provocaziun. La Corea dal Nord aveva avant tschintg dis sajettà in'ulteriura rachetta intercontinentala. Silsuenter ha il reschim proclamà, ch'els possian uss cuntanscher l'entir territori dals Stadis Unids da l'America.
Ils Stadis Unids «batlegian per ina guerra atomara», ha ditg il ministeri da l'exteriur da la Corea dal Nord. Il pajais fa er regularmain la reproscha ch'ils Stadis Unids preparian cun lur manevras militaras ensemen cun la Corea dal Sid in'attatga sin la Corea dal Nord. Quai negheschan dentant tuts dus pajais.
RR novitads 06:00